Valerians Zondaks

**Valerijans Zondaks** (født 2. april 1908 i Viļakas i guvernementet Vitebsk i keiserdømmet Russland,  død 27. september 1986 i Vecāķi i Latviske SSR i Sovjetunionen) var katolsk hjelpebiskop i Riga erkebispedømme og Liepāja bispedømme. Han tilbragte flere år i fengasel under sovjettiden.

## Liv og virke
### Bakgrunn
Han ble født 2. april 1908 i landsbyen Svilpova i Viļakas menighet. Etter å ha gått på barneskole og Aglonas gymnasium, studerte han ved Rigas *teologiske seminar*.
### Prest
Han ble ordinert til prest av erkebiskop Antonijs Springovičs av Riga den 8. mai 1932 i Rigas St. Jakobs-katedral. Hans første oppgave, fra 1932 til 1940, var som lærer i religion ved Jaunaglona jentegymnas og lærer i fysikk og astronomi ved Aglona guttegymnas, og han begynte også sin tjeneste ved Aglona-basilikaen. Samtidig studerte han naturvitenskap og matematikk ved Universitetet i Latvia, og tok en mastergrad i matematikk i 1937. 

I 1940, da okkupasjonsregimet stengte gymnasene, gikk presten over til kun rent pastoralt arbeid. Senere, da Aglona gymnas ble gjenåpnet, var han lærer der fra oktober 1941 til 24. september 1944. 

Fra 24. august 1946 til 5. februar 1953 var han professor ved Rigas teologiske seminar. Fra 1949 var han notar i kurien i Riga, og fra 1952 ble han kansler for kurien. 

Den 5. februar 1953 arresterte Tsjekaen Valerijan Zondaks og fikk ham dømt til 25 års fengsel, men senere, etter Stalins død, ble straffen redusert. Irealiteten satt han fengslet fra den 5. februar 1953 til den 17. juli 1956. Den 15. juni 1957 ble Zondak imidlertid arrestert igjen og løslatt fra varetekt den 5. september 1960. Totalt tilbrakte presten seks år og syv måneder i forskjellige fengsler og leirer i Sovjetunionen.

Da han kom tilbake til Latvia, fikk ikke presten lov til å utføre pastoralt arbeid, så han bodde hos dekanen i Šķilbēni menighet. Han gjenopptok pastoral tjeneste i oktober 1960. I 1966 gjenopptok han arbeidet ved Rigas teologiske seminar, hvor han fungerte som rektor fra 1969 til sin død i 1986.
### Hjelpebiskop, Riga og Liepaja
Den 15. oktober 1972 reiste Zondaks til Roma med daværende biskop Julijans Vaivods, hvor han oppholdt seg i omtrent en måned og ble klarert for bispetjeneste. Den 12. november 1972 ble Valerijans Zondaks vigslet til biskop i *Ostrobram*-kapellet i Peterskirken av erkebiskop Agostino Casaroli, assistert av biskop Julians Vaivods og av biskop Juozapas Matulaitis-Labukas fra Litauen, som oppholdt seg i Roma. Da pave Paul VI nominerte Zondaks som biskop, nominerte han ham til titulærbiskop av *Tabaikara*, samt hjelpebiskop for Julijans Vaivods, den apostoliske administrator for erkebispedømmet Riga og Liepāja bispedømme. 

Den 25. juni 1985 var Valerijans Zondaks og dekanen av Aglona, Pēteris Onckulis, i Liège i Belgia, hvor de ordinerte Andris Marija Jerumani til prest i katedralen. Dette var første gang representanter for den latviske katolske kirke hadde ordinert en latvisk prest i utlandet.

### Død
Biskop Valerijans Zondaks døde 27. september 1986 i Vecāķi.

En begravelsesmesse ble holdt den 1. oktober i St. Frans-kirken i Riga, ledet av biskop Jānis Cakuls, konselebrert av kardinal Julijans Vaivods, biskop Kazimirs Duļbinskis og fire litauiske biskoper, samt 300 katolske geistlige fra Latvia, Litauen og Hviterussland. Biskopen ble gravlagt i hagen til St. Frans-kirken i Riga, ved siden av seminaret.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Biskop *Valerians Zondaks* (1908-1986) *1972

## Referanser